Konrad Arras

Konrad Arras (14. juuli 1876 Erastvere – 30. oktoober 1930 Erastvere) oli põllumees, taluomanik, omavalitsus- ja ühistegelane ning poliitik.

Konrad Arras sündis Võrumaal, Erastveres perepojana. Ta õppis aastatel 1886–1887 Erastvere  vallakoolis ja aastatel 1888–1891 Kanepi kihelkonnakoolis.

Ta on olnud tegev Kanepi laulu- ja mänguseltsis, oli Kanepi põllumeeste seltsi juhatuse liige ja aastatel 1906–1912 seltsi esimeheks; ta oli Kanepi piimaühisuse asutajaid ja aastatel 1909–1918 ühisuse esimeheks; oli tegev Võru põllumeeste seltsis ning Võru ja Kärgula kaubatarvitajate ühisuses. Ta oli Erastvere põllumeeste kogu asutaja ja esimees; Erastvere Ühispanga nõukogu esimees (aastast 1923); Erastvere kartuliühisuse esimees (aastast 1926). Ta oli Kartuliühisuste liidu nõukogu liige (aastatel 1923–1925 ja 1927–?). Ta oli aastatel 1902–1924 Erastvere vallavolikogu liige, aastatel 1906–1915 oli ta Erastvere vallakohtu esimees ja aastatel 1921–1924 oli ta Võru maavolikogu liige.Eesti avalikud tegelased: eluloolisi andmeid. Toimetanud R. Kleis, Tartu: Eesti Kirjanduse Selts, 1932Eesti II Riigikogu. Tallinn, 1924

Ta oli aastatel 1923–1926 II Riigikogu liige. 10. veebruarist 1927 aastani 1929 oli ta III Riigikogu asendusliige (August Kohveri asemel).

 Isiklikku 
Tema vend oli loomaarst August Arras.

 Viited 

 Välislingid 
Vaba Maa 13. juuli 1935 (lk. 9) Sünnipäevi
Postimees 13. juuli 1936 (lk. 7) Konrad Arras 60-aastane

Kategooria:II Riigikogu liikmed
Kategooria:III Riigikogu liikmed
Kategooria:Eesti omavalitsustegelased
Kategooria:Eesti ühistegelased
Kategooria:Põllumeestekogude poliitikud
Kategooria:Sündinud 1876
Kategooria:Surnud 1930